پوځ په دیر کې امنیتي څوکۍ سول انتظاميي ته وسپارلې
د منظور پشتین په مشرۍ کې د پښتون ژغورنې غورځنگ هم په قبایلي سیمو کې د پوځي پوسټونو د ختمیدو غوښتنه کوي. د فرورۍ په میاشت کې د سوات په مینگوره ښار او خوازه خیله کې د پوځي چیک پوسټونو خلاف ولسي مظاهرې وشوې
باجوړ — د خېبر پښتونخوا د دیر په دوو ضلعو کې پوځ د امنیتي څوکو ضلعۍ انتظاميي ته د سپارلو کار پېل کړو. دا په داسې مهال چې د دیر سره څېرمه په سوات او قبایلي سیمو کې د پوځي څوکو خلاف ولسي جذبات راپاریدلې دي. د منظور پشتین په مشرۍ کې د پښتون ژغورنې غورځنگ هم په قبایلي سیمو کې د پوځي پوسټونو د ختمیدو غوښتنه کوي. د فرورۍ په میاشت کې د سوات په مینگوره ښار او خوازه خیله کې د پوځي چیک پوسټونو خلاف ولسي مظاهرې وشوې. د سوات او قبایلي علاقو اوسیدونکي وايي د دوی په سیمو کې په پوځي چېک پوسټونو عام خلک د سفر په مهال بې ځایه تنگول کیږي. خو پوځي مامورین وايي دغه گامونه د امنیت په خاطر اخیستل شوي دي. په دیر کې یو لوړ رتبه پوځي چارواکي وویل په سیمه کې د امن و امان صورتحال د ښه کیدو په وجه پوځي چېک پوسټونه سول انتظاميي ته حواله کېږي. په دې لړ کې د کوز دیر په تېمرگره ښار کې د نهې، سه شنبې، په ورځ یوه دستوره وشوه. نور تفصیل د وي او ای ډیوه خبریال عرفان الله جان په رپورټ کې اوریدی شئ: